sasicodes/solvari-1 huggingface dataset:
என் நண்பர்கள்கூட என் வீழ்ச்சிக்காகக் காத்திருக்கிறார்கள் ஒருவேளை அவன் மயங்கிவிடுவான் நாம் அவன்஠மேல் வெற்றி கொண்டு அவனைப் பழி தீர்த்துக் கொள்ளலாம் என்கிறார்கள்.
படைகளின் ஆண்டவரே நேர்மையாளரை சோதித்தறிபவரும் உள்ளுணர்வுகளையும் இதயச் சிந்தனைகளையும் அறிபவரும் நீரே நீர் என் எதிரிகளைப் பழி வாங்குவதை நான் காணவேண்டும் ஏனெனில் என் வழக்கை உம்மிடம் எடுத்துரைத்துள்ளேன்.
ஆண்டவருக்குப் புகழ் பாடுங்கள் அவரைப் புகழ்ந்தேத்துங்கள் ஏனெனில் அவர் வறியோரின் உயிரைத் தீயோரின் பிடியினின்று விடுவித்தார்.
இஸ்ரயேலின் கடவுளாகிய ஆண்டவர் கூறுவது இதுவே மதில்களுக்கு வெளியே உங்களுக்கு எதிராய் முற்றுகையிட்டுள்ள பாபிலோனிய மன்னனோடும் கல்தேயரோடும் போரிடுவதற்கு நீங்கள் கையாளும் படைக்கலன்஥஠களை உங்஠களுக்கு எதிராகத் திருப்புவேன்.
அதன் பின் யூதா அரசன் செதேக்கியாவையும் அவன் அலுவலரையும் கொள்ளைநோய் வாள் பஞ்சம் ஆகியவற்றிலிருந்து தப்பி இந்நகரில் எஞ்சியிருப்போரையும் பாபிலோனிய மன்னன் நெபுகத்னேசரின் கையிலும் உங்கள் பகைவர்களின் கையிலும் உங்கள் உயிரைப் பறிக்கத் தேடுவார் கையிலும் ஒப்படைப்பேன்.
தாவீதின் வீட்டாரே ஆண்டவர் கூறுவது இதுவே காலைதோறும் நீதி வழங்குங்கள் கொள்ளையடிக்கப்பட்டவனைக் கொடியோனிடத்திலிருந்து விடுவியுங்கள் இல்லையேல் உங்கள் தீச்செயல்களை முன்னிட்டு என் சீற்றம் நெருப்பென வெளிப்பட்டுப் பற்றியெரியும் அதனை அணைப்பார் யாருமிலர்.
உங்கள் செயல்஠களின் விளைவுக்கேற்ப உங்களைத் தண்டிப்பேன் நகரிலுள்ள வனத்திற்குத் தீமூட்டுவேன் சுற்றிலுமுள்ள அனைத்தையும் அது சுட்டெரிக்கும்.
ஓதாவீதின் அரியணையில் அமர்ந்திருக்கும் யூதா அரசனே நீயும் உன் அலுவலரும் இந்த வாயில்கள் வழியாகச் செல்லும் உன் மக்களும் ஆண்டவரின் வாக்கைக் கேளுங்கள் என்று சொல்.
ஆண்டவர் கூறுவது இதுவே நீதியுடனும் நேர்மையுடனும் நடந்துகொள்ளுங்கள் பறிகொடுத்தோரை கொடியோரிடமிருந்து விடுவியுங்கள் அன்னியரையும் அனாதைகளையும் கைம்பெண்களையும் ஒடுக்காதீர்கள் அவர்களுக்குக் கொடுமை இழைக்காதீர்கள் மாசற்றோரின் இரத்தத்தை இவ்விடத்தில் சிந்தாதீர்கள்.
நீங்கள் உண்மையில் இவ்வாறு நடப்பீர்களாகில் தாவீதின் அரியணையில் அமரும் அரசர்கள் இந்த அரண்மனை வாயில்கள் வழியாகச் செல்வார்கள் தேர்களிலும் குதிரைகளிலும் ஏறிச் செல்வார்கள் அவர்களோடு அவர்கள் அலுவலரும் மக்களும் செல்வார்கள்.
ஆனால் நீங்கள் இந்த வாக்கிற்குச் செவிகொடுக்காவிட்டால் இந்த அரண்மனை பாழ்பட்டுப்போகும் என என்மேல் ஆணையிட்டுச் சொல்கிறேன் என்கிறார் ஆண்டவர்.
யூதா அரச மாளிகைபற்றி ஆண்டவர் கூறுவது இதுவே நீ எனக்குக் கிலயாதைப் போலவும் லெபனோனின் கொடுமுடி போலவும் இருக்கின்றாய் ஆனால் நான் உன்னைப் பாழ் நிலமாகவும் குடியிருப்பாரற்ற நகராகவும் ஆக்குவேன்.
உன்னை அழிப்பதற்காக ஆள்களை ஏற்படுத்தியுள்ளேன் அவர்கள் தம் ஆயுதங்களால் உன்னிடமுள்ள சிறந்த கேதுரு மரங்களை வெட்டித் தீயில் போடுவார்கள்.
அவர்கள் தங்கள் கடவுளாகிய ஆண்டவரின் உடன்படிக்கையைப் புறக்கணித்து வேற்றுத் தெய்வங்களை வழிபட்டு அவற்றுக்கு ஊழியம் செய்ததால்தான் இவ்வாறு நேர்ந்தது என்பர்.
இறந்தவனைக் குறித்து அழ வேண்டாம் அவனுக்காகப் புலம்ப வேண்டாம் சென்றுவிட்டவனுக்காகக் கதறி அழுங்கள் ஏனெனில் அவன் இனி திரும்பிவரப் போவதில்லை தான் பிறந்த நாட்டைப் பார்க்கப் போவதில்லை.
நீதியின்றித் தன் மாளிகையையும் நேர்மையின்றித் தன் மாடியறைகளையும் கட்டுகின்றவனுக்கு ஜயோ கேடு அடுத்திருப்பாரை ஊதியமின்றி உழைக்கச் செய்கிறான்.
நீயோ நேர்மையின்றி வருவாய் சேர்ப்பிலும் மாசற்ற இரத்தத்தைச் சிந்துவதிலும் ஒடுக்கித் துன்புறுத்துவதிலும்தான் கண்ணும் கருத்துமாய் இருக்கிறாய்.
ஆகவே யூதாவின் அரசனும் யோசியாவின் மகனுமாகிய யோயாக்கிமைக் குறித்து ஆண்டவர் கூறுவது இதுவே ஜயோ என் சகோதரனே ஜயோ சகோதரியே என்று அவனுக்காக யாரும் ஒப்பாரி வைக்கமாட்டார்கள்.
லெபனோன்மேல் ஏறிக் கதறியழு பாசானில் அழுகைக்குரல் எழுப்பு அபாரிமில் ஓலமிடு ஏனெனில் உன் அன்பர்கள் அனைவரும் நொறுக்கப்பட்டார்கள்.
நீ நலமாய் இருந்த காலத்தில் உன்னோடு பேசினேன் நியோ நான் செவிசாய்க்க மாட்டேன் என்றாய் உன் இளமையிலிருந்து இதுவே உன் வழிமுறை எனது குரலுக்கு நீ செவிகொடுக்கவே இல்லை.
லெபனோனில் குடிகொண்டுள்ள நீ கேதுரு மரங்களுள் கூடுகட்டியிருக்கும் நீ பேறுகால பேதனை போன்ற துன்பம் வரும்போது எவ்வாறு புலம்பி அழப்போகின்றாய்?
ஆண்டவர் கூறுவது என்மேல் ஆணை யோயாக்கிமின் மகனும் யூதாவின் அரசனுமான கோனியாவே நீ என் வலக்கை முத்திரை மோதிரம் போல் இருந்தாலும் நான் உன்னைக் கழற்றி எறிந்து விடுவேன்.
உன் உயிரைப் பறிக்கத் தேடுவோரின் கையில் நீ அஞ்சுகின்றவர்களின் கையில் பாபிலோனிய மன்னன் நெபுகத்னேசரின் கையில் கல்தேயரின் கையில் உன்னை ஒப்புவிப்பேன்.
ஏனெனில் அவன் வழி மரபினர் யாரும் வெற்றி அடையமாட்டார்கள் யாரும் தாவீதின் அரியணையில் வீற்றிருந்து யூதாவின்மேல் ஆட்சி புரிய மாட்டார்கள்.
தம் மக்களை வழி நடத்தும் மேய்ப்பர்களுக்கு எதிராக இஸ்ரயேலின் கடவுளாகிய ஆண்டவர் கூறுவது இதுவே நீங்கள் என் மந்தையைச் சிதறடித்துவிட்டீர்கள் அதனைத் துரத்தியடித்தீர்கள் அதனைப் பராமரிக்கவில்லை.
என் மந்தையில் எஞ்சியிருக்கும் ஆடுகளை நான் துரத்தியடித்த அனைத்து நாடுகளிலிருந்தும் கூட்டிச் சேர்த்து அவர்களுக்குரிய ஆட்டுப் பட்டிக்குக் கொண்டுவருவேன்.
மாறாக இஸ்ரயேல் குடும்ப மரபினர் தங்கள் சொந்த நாட்டில் வாழும்படி அவர்களை வடக்கு நாட்டிலிருந்தும் அவர்கள் துரத்தியடிக்கப்பட்டிருந்த அனைத்து நாடுகளிலிருந்தும் அழைத்து வந்த வாழும் ஆண்டவர் மேல் ஆணை என்று கூறுவர்.
இறைவாக்கினரைக் குறித்து என்னுள் என் இதயம் நொறுங்கியுள்ளது என் எலும்புகள் எல்லாம் நடுநடுங்குகின்றன ஆண்டவரை முன்னிட்டும் அவர்தம் புனித சொற்களை முன்னிட்டும் நான் குடிபோதையில் இருப்பவன் போல் ஆனேன் மதுவினால் மயக்கம் கொண்டவன் ஆனேன்.
ஏனெனில் நாட்டில் விபசாரர்கள் நிரம்பியுள்ளனர் சாபத்தின் விளைவாக நாடு புலம்புகிறது பாலைநிலத்துப் பசும்புல் தரை உலர்ந்து போயிற்று அவர்கள் வழிகள் தீயவை அவர்கள் ஆற்றல் தீயவற்றிற்குப் பயன்படுகின்றது.
இறைவாக்கினர் குருக்கள் ஆகிய இரு சாராரும் இறையுணர்வு அற்றவர்கள் என் இல்லத்தில் அவர்களின் தீச்செயல்களை நான் கண்டுள்ளேன் என்கிறார் ஆண்டவர்.
எனவே அவர்கள் பாதை வழுக்கிவிடக்கூடியது இருளில் அவர்கள் தள்ளப்பட்டுத் தடுக்கி விழுவர் அவர்கள் தண்டிக்கப்படும் ஆண்டில் அவர்கள்மேல் தீமை வரச் செய்வேன் என்கிறார் ஆண்டவர்.
சமாரியாவின் இறைவாக்கினரிடையே ஒவ்வாத செயல் ஒன்று கண்டேன் அவர்கள் பாகால் பெயரால் பொய் வாக்குரைத்து என் மக்கள் இஸ்ரயேலைத் தவறான வழியில் நடத்தினார்கள்.
எருசலேமின் இறைவாக்கினரிடையே திகிழட்டும் செயல் ஒன்று கண்டேன் அவர்கள் விபசாரம் செய்கிறார்கள் பொய்ம்மை வழியில் நடக்கிறார்கள் தீயோரின் கைகளை வலுப்படுத்துகிறார்கள் இதனால் யாரும் தம் தீய வழியிலிருந்து திரும்புவதில்லை அவர்கள் எல்லாரும் என் பார்வையில் சோதோமைப் போன்றவர்கள் எருசலேமின் குடிமக்கள் கொமோராவைப் போன்றவர்கள்.
எனவே இறைவாக்கினரைப் பற்றிப் படைகளின் ஆண்டவர் கூறுவது இதுவே அவர்களை எட்டிக்காய் உண்ணச் செய்வேன் நஞ்சு கலந்த நீரைக் குடிக்கச் செய்வேன்.
படைகளின் ஆண்டவர் கூறுவது இதுவே உங்களுக்கு வீண் நம்பிக்கை கொடுக்கும் இந்த இறைவாக்கினரின் சொற்களுக்குச் செவி கொடுக்காதீர்கள்஥.
ஆண்டவர் தம் இதயத்தின் திட்டங்களைச் செயலாக்கி நிறைவேற்றும்வரை அவர் சினம் தணியாது வரப்போகும் நாள்களில் இதனை நீங்கள் முற்றிலும் அறிந்துகொள்வீர்கள்.
ஆனால் அவர்கள் என் மன்றத்தில் நின்றிருந்தால் என் சொல்லை என் மக்களுக்கு எடுத்துரைத்து அவர்கள தங்கள் தீய வழிகளையும் தீச்செயல்களையும் விட்டு விலகச் செய்திருப்பர்.
அதுபோலத் தாங்கள் ஒருவர் ஒருவருக்குக் கூறும் கனவுகள் வழியாக என் மக்களின் நினைவிலிருந்து என் பெயரை அகற்றிவிடலாம் என நினைக்கின்றனர்.
ஆண்டவரின் சுமை என்று ஓர் இறைவாக்கினர் அல்லது குரு அல்லது மக்களில் யாராவது கூறினால் அந்த மனிதரையும் அவர் வீட்டாரையும் நான் தண்டிப்பேன்.
ஆண்டவரின் சுமை என்று நீங்கள் கூறக்கூடாது என்று நான் உங்களுக்குச் சொல்லியனுப்பியிருந்தும் நீங்கள் ஆண்டவரின் சுமை என்று கூறுகிறீர்கள்.
ஆதலால் நான் உங்களை முற்றிலும் மறந்து உங்களையும் உங்களுக்கும் உங்கள் மூதாதையருக்கும் நான் கொடுத்த நகரையும் என் முன்னிலையிலிருந்து பக்கி வீசியெறிவேன்.
பாபிலோனிய மன்னன் நெபுகத்னேசர் யோயாக்கிமின் மகனும் யூதாவும் அரசனுமான எக்கோனியாவையும் யூதாவின் தலைவர்களையும் தச்சர்களையும் கொல்லர்களையும் எருசலேமிலிருந்து நாடுகடத்திப் பாபிலோனுக்குக் கொண்டு சென்ற பின்னர் ஆண்஠டவர் எனக்கு அருளிய காட்சி இதோ ஆண்டவரது கோவில்முன் அத்திப் பழங்கள் நிறைந்த இரண்டு கூடைகள் வைக்கப்பட்டிருந்தன.
இஸ்ரயேலின் கடவுளாகிய ஆண்டவர் கூறுவது இதுவே யூதாவிலிருந்து நாடு கடத்தப்பட்டவர்கள் அதாவது இவ்விடத்திலிருந்து நான் கல்தேயரின் நாட்டுக்கு அனுப்பியிருப்பவர்கள் இந்த நல்ல அத்திப் பழங்களைப் போன்றவர்கள்.
ஆண்டவர் கூறுவது இதுவே யூதா அரசன் செதேக்கியாவையும் அவர் தலைவர்களையும் இந்நாட்஥஥஠டில் விடப்பட்டுள்ள எருசலேமின் எஞ்சியோரையும் எகிப்து நாட்டில் வாழ்வோரையும் தின்ன முடியாத அளவுக்குத் தீயவையாய் இருந்த அத்திப் பழங்களைப் போன்று நடத்துவேன்.
நான் அவர்களைத் துரத்தியடிக்கும் இடங்களில் எல்லாம் அவர்கள் வசைச் சொல்லுக்கும் ஏளனத்துக்கும் பழிப்புரைக்கும் சாபத்துக்கும் ஆளாவார்கள்.
நான் அவர்களுக்கும் அவர்களின் மூதாதையருக்கும் கொடுத்த நாட்டில் யாரும் இராது அழியும்வரை அவர்கள்மேல் வாளையும் பஞ்சத்தையும் கொள்ளை நோயையும் அனுப்புவேன்.
யோசியாவின் மகனும் யூதாவின் அரசனுமான யோயாக்கிம் ஆட்சியேற்ற நான்காம் ஆண்டில் அதாவது பாபிலோனிய மன்னன் நெபுகத்னேசர் ஆட்சியேற்ற முதல் ஆண்டில் யூதா மக்கள் அனைவரையும் குறித்து எரேமியாவுக்கு வாக்கு அருளப்பட்டது.
ஆமோனின் மகனும் யூதாவின் அரசனுமான யோசியா ஆட்சியேற்ற பதின்மூன்றாம் ஆண்டிலிருந்து இன்றுவரை அதாவது கடந்த இருபத்஠தி மூன்று ஆண்டுகளாக ஆண்டவரின் வாக்கு எனக்கு அருளப்பட்டு வந்துள்ளது.
வேற்றுத் தெய்வங்களைப் பின்பற்றி அவற்றுக்கு ஊழியம் செய்து வழிபடாமலும் உங்கள் கைவேலைப்பாடுகளால் எனக்குச் சினமூட்டாமலும் இருந்தால் நான் உங்களுக்குத் தீங்கிழைக்க மாட்டேன்.
எனவே நான் வடநாட்டுக் குலங்கள் அனைத்தையும் என் ஊழியனான பாபிலோனிய மன்னன் நெபுகத்னேசரையும் கூட்டிச் சேர்த்து அவர்களை இந்த நாட்டுக்கும் இதன் குடிமக்களுக்கும் சுற்றியுள்ள எல்லா நாடுகளுக்கும் எதிராகக் கொண்டு வருவேன் என்கிறார் ஆண்டவர்.
அவர்களிடம் மகிழ்ச்சி ஒலியும் உவகைக் குரலும் திருமண ஆரவாரமும் எழாதிருக்கச் செய்வேன் இயந்திரக் கற்களின் ஓசையும் விளக்கின் ஒளியும் இல்லாதிருக்கச் செய்வேன்.
நான் அந்த நாட்டுக்கு எதிராய்ப் பேசியுள்ள அனைத்துச் சொற்களும் எரேமியா வேற்று நாடுக்கு எதிராய் உரைத்து இந்மலில் எழுதப்பட்டுள்ள அனைத்து இறைவாக்குகளும் அந்நாட்டின் மேல் பலிக்கச் செய்வேன்.
இஸ்ரயேலின் கடவுளாகிய ஆண்டவர் என்னிடம் கூறியது இதுவே சீற்றத்தால் நிரம்பியுள்ள இந்த இரசக் கிண்ணத்தை என் கையிலிருந்து எடுத்து நான் உன்னை எந்த மக்களினத்தாரிடம் அனுப்புகிறேனோ அந்த மக்களினத்தார் எல்லாம் குடிக்கக் கொடு.
அப்போது நான் ஆண்டவரின் கையிலிருந்து அந்தக் கிண்ணத்தை எடுத்து ஆண்டவர் என்னை எந்த மக்களித்தாரிடம் அனுப்பியிருந்தாரோ அந்த மக்களினத்தார் எல்லாம் குடிக்கச் செய்தேன்.
ஒருவருக்குப் பின் ஒருவராய் அருகிலும் தொலையிலும் உள்ள வட நாட்டு மன்னர்கள் யாவரும் மண்ணுலக நாடுகளின் அரசுகள் அனைத்தும் அக்கிண்ணத்திலிருந்து குடிக்கச் செய்தேன்.
ஆகவே அவர்களுக்கு எதிராக இச்சொற்களை எல்லாம் இறைவாக்காக உரை ஆண்டவர் மேலிருந்து கர்ச்சனை செய்வார் தமது பய உறைவிடத்திலிருந்து குரல் எழுப்புவார் தம் இருப்பிடத்திலிருந்து கடுமையாகக் கர்ச்சனை செய்வார் திராட்சைப்பழம் மிதிப்போரின் ஆரவாரம்போல் பூவுலகில் வாழ்வோர் அனைவருக்கு எதிராகவும் குரல் எழுப்புவார்.
அவரது கர்ச்சனை உலகின் எல்லைவரை எட்டும் ஏனெனில் ஆண்டவர் மக்களினங்களுக்கு எதிராக வழக்குத் தொடரப்போகிறார் அவர் எல்லா மனிதர்க்கும் தீர்ப்பு வழங்கப்போகிறார் தீயோரை அவர் வாளுக்கு இரையாக்குவார் என்கிறார் ஆண்டவர்.
மேய்ப்பர்களின் ஆழுகுரலும் மந்தையின் தலைவர்களது ஒப்பாரியும் கேட்கின்றதே ஏனெனில் ஆண்டவர் அவர்களின் மேய்ச்சல் நிலத்தை அழித்து விட்டார்.
ஆண்டவர் இவ்வாறு கூறுகிறார் நீ ஆண்டவர் இல்லத்தின் முற்றத்தில் நின்று கொண்டு அங்கு வழிபாடு செலுத்தவரும் யூதாவின் எல்லா நகரினர்க்கும் சொல்லுமாறு நான் உனக்குக் கட்டளையிடும் எல்லாச் சொற்களையும் நீ அவர்களுக்கு அறிவி அவற்றில் ஒன்றையும் விட்டுவிடாதே.
அப்பொழுது அவர்களுடைய தீச்செயல்களை முன்னிட்டு அவர்களுக்கு நான் அளிக்க எண்ணியுள்ள தண்டனை பற்றி என் மனத்தை மாற்றிக் கொள்வேன்.
மக்கள் அனைவருக்கும் சொல்லும்படி ஆண்஠டவர் கட்டளையிட்டிருந்த எல்லாவற்றையும் எரேமியா கூறிமுடித்தபோது குருக்களும் இறைவாக்கினரும் மக்கள் அனைவரும் அவரைப் பிடித்து நீ கண்டிப்பாய்ச் சாகவேண்டும் என்று கூச்சலிட்டனர்.
இக்கோவில் சீலோவைப் போல் மாறும் இந்நகர் குடியிருப்பாரற்றுப் பாழாய்ப்போகும் என்று ஆண்டவரின் பெயரால் நீ ஏன் இறைவாக்கு உரைத்தாய்?
யூதாவின் தலைவர்கள் இதைப்பற்றிக் கேள்வியுற்று அரண்மனையிலிருந்து ஆண்டவரின் இல்லத்திற்குச் சென்று அங்கே புதுவாயில் அருகே அமர்ந்தார்கள்.
குருக்களும் இறைவாக்கினரும் தலைவர்களையும் மக்கள் அனைவரையும் நோக்கி இந்த ஆள் கொலைத் தீர்ப்புக்கு உரியவன் ஏனெனில் நீங்களே உங்கள் காதால் கேட்டதுபோல இந்நகருக்கு எதிராக இவன் இறைவாக்கு உரைத்துள்ளான் என்று முறையிட்டனர்.
அப்பொழுது தலைவர்கள் மற்றும் மக்கள் அனைவரிடமும் எரேமியா கூறியது நீங்கள் கேட்ட இச்சொற்களை எல்லாம் இக்கோவிலுக்கும் இந்நகருக்கும் எதிராக அறிவிக்குமாறு ஆண்டவரே என்னை அனுப்பியுள்ளார்.
எனவே இப்பொழுதே உங்கள் வழிகளையும் செயல்களையும் சீர்படுத்திக் கொள்ளுங்கள் உங்கள் கடவுளாகிய ஆண்டவரின் குரலுக்குச் செவிகொடுங்கள்.
ஆனால் ஒன்றை மட்டும் நன்கு அறிந்துகொள்ளுங்கள் என்னை நீங்கள் கொல்வீர்களாகில் மாசற்ற இரத்தப்பழி உங்கள் மேலும் இந்நகர் மேலும் அதில் குடியிருப்போர் மேலும் உறுதியாக வந்து விழும்.
பின்னர் தலைவர்களும் மக்கள் எல்லாரும் குருக்களையும் இறைவாக்கினரையும் நோக்கி கொலைத் தீர்ப்பு இந்த ஆளுக்கு வேண்டாம் ஏனெனில் நம் கடவுளான ஆண்டவரின் பெயராலேயே இவன் நம்மிடம் பேசியுள்ளான் என்றார்கள்.
அவர் யூதா மக்கள் எல்லாரையும் நோக்கி படைகளின் ஆண்டவர் கூறுவது இதுவே வயல்வெளியைப் போல் சீயோன் உழப்படும் எருசலேம் பாழடைந்து மண்மேடாக மாறும்.
யூதாவின் அரசனான செதேக்கியாவிடம் எருசலேமுக்கு வந்துள்ள பதர்கள் வழியாக ஏதோம் மன்னனுக்கும் மோவாபு மன்னனுக்கும் அம்மோனியரின் மன்னனுக்கும் தீர் மன்னனுக்கும் சீதோன் மன்னனுக்கும் செய்தி சொல்லி அனுப்பு.
உங்கள் தலைவர்களிடம் நீங்கள் சொல்லவேண்டியது என் மிகுந்த ஆற்றலோடும் ஓங்கிய புயத்தோடும் மண்ணுலகையும் அதில் வாழும் மனிதரையும் விலங்குகளையும் படைத்தது நானே.
அவனுடைய நாட்டுக்கென்று குறிக்கப்பட்ட காலம் வரும்வரை மக்களினங்கள் எல்லாம் அவனுக்கும் அவனுடைய மகனுக்கும் பேரனுக்கும் பணிவிடை செய்வார்கள்.
ஆனால் பாபிலோனிய மன்னனான நெபுகத்னேசருக்கு அடிபணிந்து அவனது நுகத்தைத் தனது கழுத்தில் ஏற்க மனமில்லாத மக்களினத்தையோ அரசையோஅவனுடைய கையில் அவற்றை நான் ஒப்புவிக்கும்வரைவாள் பஞ்சம் கொள்ளைநோய் ஆகியவற்றால் தண்டிப்பேன் என்கிறார் ஆண்டவர்.
நீங்களோ பாபிலோனிய மன்னனுக்கு அடிபணியாதீர்கள் என்று உங்களுக்குச் சொல்லும் உங்கள் இறைவாக்கினர் குறிசொல்வோர் கனவுக்காரர் மந்திரவாதி சூனியக்காரர் ஆகியோருக்குச் செவி கொடாதீர்கள்.
ஆனால் பாபிலோனிய மன்னனின் நுகத்தைத் தன் கழுத்தில் ஏற்று அவனுக்கு அடிபணியும் எந்த இனத்தையும் அதன் சொந்த நாட்டிலேயே நான் விட்டு வைப்பேன்.
யூதாவின் அரசனான செதேக்கியாவிடமும் இதே போன்று பேசினேன் பாபிலோனிய மன்னனின் நுகத்துக்கு உங்கள் கழுத்தை நீட்டுங்கள் அவனுக்கும் அவனுடைய மக்களுக்கும் அடிபணியுங்கள்.
பாபிலோனிய மன்னனுக்கு அடிபணிய மனம் இல்லாத மக்களினத்தின் மேல் அனுப்பபுவதாக ஆண்டவர் எச்சரித்துள்ள வாள் பஞ்சம் கொள்ளைநோய் ஆகியவற்றுக்கு நீரும் உம் மக்களும் ஏன் இரையாக வேண்டும்?
இருப்பினும் நான் உங்களை நாடுகடத்தும் பொருட்டும் அங்கே நீங்களும் உங்களோடு பேசும் இறைவாக்கினர்களும் அழியும் பொருட்டும் அவர்கள் இவ்வாறு என் பெயரால் பொய்யை இறைவாக்காக உரைத்துக் கொண்டே இருக்கிறார்கள்.
பின்னர் குருக்களிடமும் மக்கள் எல்லாரிடமும் நான் சொன்னது ஆண்டவர் இவ்வாறு கூறுகிறார் இதோ ஆண்஠டவரது இல்லத்தின் கலங்கள் இப்பொழுதே பாபிலோனிலிருந்து திருப்பிக் கொணரப்படும் என்று உங்களுக்கு அறிவிக்கும் இறைவாக்கினர்களின் சொற்களுக்கு நீங்கள் செவிகொடுக்காதீர்கள்.
அவர்கள் உண்மையாகவே இறைவாக்கினர்களாய் இருந்தால் ஆண்டவரின் வாக்கும் அவர்களோடு இருந்தால் ஆண்டவரின் இல்லத்திலும் யூதாவின் அரசனது அரண்மனையிலும் எருசலேமிலும் மீந்திருக்கும் கலங்களாவது பாபிலோனுக்குப் போகாதவாறு இப்பொழுதே அவர்கள் படைகளின் ஆண்டவரிடம் பரிந்து பேசட்டும்.
பாபிலோனிய மன்னன் நெபுகத்னேசர் இவ்விடத்தினின்று கவர்ந்து பாபிலோனுக்கு எடுத்துச் சென்றுள்ள ஆண்டவரது இல்லத்தின் கலங்கள் எல்லாவற்றையும் இரண்டே ஆண்டுக் காலத்திற்குள் இவ்விடத்திற்குத் திரும்பக் கொண்டுவருவேன்.
அத்தோடு யோயாக்கிமின் மகனும் யூதாவின் அரசனுமான எக்கோனியாவையும் பாபிலோனுக்கு நாடு கடத்தப்பட்ட யூதா மக்கள் அனைவரையும் இவ்விடத்திற்கு நான் திரும்பக் கொண்டு வருவேன்.
அப்பொழுது ஆண்டவரின் இல்லத்தில் நின்று கொண்டிருந்த குருக்கள் மக்கள் அனைவர் முன்னிலையிலும் இறைவாக்கினர் எரேமியா இறைவாக்கினன் அனனியாவிடம் பேசினார்.
உமக்கும் எனக்கும் முன்பே பண்டைய நாள்களில் வாழ்ந்த இறைவாக்கினர் பல நாடுகள் பேரரசுகளுக்கு எதிராகப் போர் துன்பம் கொள்ளைநோய் ஆகியவைப்பற்றி இறைவாக்கு உரைத்திருக்கின்றனர்.
நல்வாழ்வை முன்னறிவிக்கும் இறைவாக்கினரைப் பொறுத்தவரை அவரது வாக்கு நிறைவேறும் பொழுதுதான் ஆண்டவர் அவரை உண்மையாகவே அனுப்பியுள்ளார் என்பது தெரியவரும் என்றார்.
மேலும் அனனியா எல்லா மக்கள் முன்னிலையிலும் ஆண்஠டவர் கூறுவது இதுவே இவ்வாறே பாபிலோனிய மன்னன் நெபுகத்னேசரின் நுகத்தை இன்னும் இரண்டே ஆண்டுகளில் மக்களினத்தார் அனைவருடைய கழுத்தினின்றும் பிடுங்கி முறித்தெறிவேன் என்றான்.
நீ யோய் அனனியாவிடம் சொல் ஆண்டவர் கூறுவது இதுவே நீ மர நுகத்தை முறித்தெறிந்தாய் அதற்குப் பதிலாக இரும்பு நுகத்தைச் செய்து கொள்வாய்.
ஏனெனில் இஸ்ரயேலின் கடவுளாகிய படைகளின் ஆண்டவர் கூறுகிறார் இந்த மக்களினத்தார் அனைவரின் கழுத்தில் இரும்பு நுகத்தை வைத்துள்ளேன்.
எருசலேமிருந்து பாபிலோனுக்கு நெபுகத்னேசர் நாடு கடத்தி இருந்தோருள் எஞ்சியிருந்த மூப்பர்கள் குருக்கள் இறைவாக்கினர்கள் மக்கள் ஆகிய அனைவருக்கும் இறைவாக்கினர் எரேமியா எருசலேமிலிருந்து மடல் ஒன்று அனுப்பினார்.
சாப்பானின் மகன் எலாசா இல்க்கியாவின் மகன் கெமரியா ஆகியோர் வழியாகப் பாபிலோனிய மன்னன் நெபுகத்னேசரிடம் யூதாவின் அரசன் செதேக்கியா அந்த மடலைப் பாபிலோனுக்கு அனுப்பிவைத்தான்.
உங்கள் புதல்வர்களுக்குப் பெண் கொள்ளுங்கள் உங்கள் புதல்வியருக்கு மணம் முடித்து வையுங்கள் இவ்வாறு அவர்களும் தங்களுக்குப் புதல்வர் புதல்வியரைப் பெற்றெடுக்கட்டும்.
உங்களை எந்த நகருக்கு நான் நாடுகடத்தியுள்ளேனோ அந்த நகரின் நல்வாழ்வைத் தேடுங்கள் அந்நகருக்காக ஆண்டவரிடம் மன்றாடுங்கள் ஏனெனில் அதன் நல்வாழ்஠வில்தான் உங்கள் நல்வாழ்வும் அடங்கியிருக்கிறது.
இஸ்ரயேலின் கடவுளான படைகளின் ஆண்டவர் கூறுவது இதுவே உங்களிடையே இருக்கும் உங்கள் இறைவாக்கினரும் குறிசொல்வோரும் உங்களை ஏமாற்றாதவாறு பார்த்துக்கொள்ளுங்கள்.
ஆண்டவர் இவ்வாறு கூறுகிறார் பாபிலோனில் எழுபது ஆண்டுகள் முடிந்தபின் நான் உங்களைச் சந்திக்க வருவேன் உங்களுக்கு நான் கொடுத்திருந்த வாக்குறுதியின்படி உங்களை இந்த இடத்திற்குக் கொண்டு வந்து சேர்ப்பேன்.
ஏனெனில் உங்களுக்காக நான் வகுத்திருக்கும் திட்டங்கள் எனக்குத் தெரியும் அன்றோ அவை வளமான எதிர்காலத்தையும் நம்பிக்கையும் உங்களுக்கு அளிப்பதற்கான நல்வாழ்வின் திட்டங்களே அன்றி கேடு விளைவிப்பதற்கான திட்டங்கள் அல்ல என்கிறார் ஆண்டவர்.
அடிமைத்தனத்தினின்று உங்களை அழைத்து வருவேன் நான் உங்களை விரட்டியடித்துள்ள எல்லா மக்களிங்களினின்றும் இடங்களினின்றும் கூட்டிச் சேர்ப்பேன் என்கிறார் ஆண்டவர்.
உலகின் எல்லா அரசுகளும் அவர்களை அருவருக்கும்படி செய்வேன் நான் அவர்களை விரட்டியடித்துள்ள எல்லா நாடுகளிடையிலும் அவர்களைச் சாபத்திற்கும் பேரச்சத்திற்கும் நகைப்பிற்கும் கண்டனத்திற்கும் உள்ளாக்குவேன்.
ஏனெனில் என் ஊழியர்களான இறைவாக்கினர்களை நான் அவர்களிடம் திரும்பத் திரும்ப அனுப்பியிருந்தும் அவர்கள் என் சொற்களுக்குச் செவி கொடுக்கவில்லை.
என் பெயரால் உங்களுக்குப் பொய்யை இறைவாக்காக உரைத்து வரும் கோலயாவின் மகன் ஆகாபைக் குறித்தும் மாசேயாவின் மகன் செதேக்கியாவைக் குறித்தும் இஸ்ரயேலின் கடவுளான படைகளின் ஆண்டவர் கூறுவது இதுவே இதோ நான் அவர்களைப் பாபிலோனிய மன்னன் நெபுகத்னேசரின் கையில் ஒப்புவிப்பேன்.
அவர்களுக்கு நேர்ந்ததை முன்னிட்டு பாபிலோனுக்கு யூதாவிலிருந்து நாடுகடத்தப்பட்டோ ர் அனைவரும் பாபிலோனிய மன்னன் நெருப்பில் போட்டுச் சுட்டெரித்த செதேக்கியாவைப் போலவும் ஆகாபைப் போலவும் ஆண்டவர் உன்னை ஆக்குவாராக என்று சாபமிடுவர்.
ஏனெனில் அவர்கள் இஸ்ரயேலில் மதிகேடானதைச் செய்துள்ளார்கள் பிறருடைய மனைவியரோடு விபசாரம் செய்துள்ளார்கள் நான் அவர்களுக்கு ஆணையிடாதிருந்தும் அவர்கள் என் பெயரால் பொய்வாக்கு உரைத்துள்ளார்கள்.
இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார் நீ உன் பெயரால் மடல்கள் எழுதி எருசலேமில் இருக்கும் எல்லா மக்களுக்கும் மாசேயாவின் மகனும் குருவமான செப்பனியாவுக்கும் மற்ற குருக்கள் அனைவருக்கும் அவற்றை அனுப்பி வைத்துள்ளாய்.
செப்பனியாவுக்கு நீ எழுதியது ஆண்டவர் இல்லத்தில் நீர் பொறுப்பாளராய்஠ இருக்கும் பொருட்டும் இறைவாக்கினர்போல் நடிக்கும் எந்தப் பைத்தியக்காரனையும் தொழுவிலடித்து விலங்கிடும் பொருட்டும் குருவாகிய யோயாதாவுக்குப் பதிலாக ஆண்டவர் உம்மைக் குருவாக ஏற்படுத்தியுள்ளார்.
இதனால் அவன் பாபிலோனில் இருக்கும் எங்களுக்கு உங்களது அடிமைத்தனம் நெடுநாள் நீடிக்கும் எனவே வீடுகளைக் கட்டி அவற்றில் குடியிருங்கள் தோட்டங்கள் அமைத்து அவற்றின் விளைச்சலை உண்ணுங்கள் என்று செய்தி அனுப்பியுள்ளான்.
நாடு கடத்தப்பட்டோ ர் எல்லாருக்கும் நீ எழுதி அனுப்ப வேண்டியது நெகலாமியனான செமாயாவைப்பற்றி ஆண்டவர் இவ்஥வாறு கூறுகிறார் நான் அனுப்பாதிருந்தும் செமாயா உங்களுக்குப் பொய்யை இறைவாக்காக உரைத்து அதை நீங்கள் நம்புமாறு செய்துள்ளான்.
என் மக்களுக்கு நான் செய்யும் நன்மைகளை அவன் காணமாட்டான் ஏனெனில் ஆண்டவருக்கு எதிராக மக்கள் கிளர்ச்சி செய்யுமாறு அவன் போதித்துள்ளான் என்கிறார் ஆண்டவர்.
இஸ்ரயேலின் கடவுளாகிய ஆண்டவர் இவ்வாறு கூறுகிறார் நான் உனக்குச் சொல்லியிருக்கும் சொற்களை எல்லாம் ஏட்டுச் சுருளில் எழுதிவை.
அப்பொழுது என்னுடைய மக்களான இஸ்ரயேலையும் யூதாவையும் அவர்களது அடிமைத்தனத்தினின்று அழைத்து வருவேன் அவர்களுடைய மூதாதையர்க்கு நான் கொடுத்திருந்த நாட்டுக்கு அவர்களைத் திரும்பிவரச் செய்வேன்.
படைகளின் ஆண்டவர் இவ்வாறு கூறுகிறார் அந்நாளில் உன்னுடைய கழுத்திலிருக்கும் அவனது நுகத்தை முறித்துப்போடுவேன் அவனுடைய விலங்குகளை உடைத்தெறிவேன்.
எந்த மக்களினத்தார் இடையே நான் உன்னைச் சிதறடித்தேனோ அவர்கள் அனைவரையும் முற்றிலும் அழித்தொழிப்பேன் உன்னையோ முற்றிலும் அழிக்கமாட்டேன் உன்னை நீதியான முறையில் தண்டிப்பேன் உன்னைத் தண்டிக்காமல் விட்டுவிடமாட்டேன் உன்னை எவ்வகையிலேனும் தண்டியாதுவிடேன்.
உன் காதலர் அனைவரும் உன்னை மறந்துவிட்டனர் உன்னை அவர்கள் தேடுவதே இல்லை மாற்றான் தாக்குவது போல நான் உன்னைத் தாக்கினேன் கொடியோன் தண்டிப்பதுபோல நான் உன்னைத் தண்டித்தேன் ஏனெனில் உனது குற்றம் பெரிது உன் பாவங்களோ எண்ணற்றவை.
உனது வேதனையைத் தணிக்கமுடியாது ஏனெனில் உனது குற்றமோ பெரிது உன் பாவங்களோ எண்ணற்றவை எனவே இவற்றை எல்லாம் நான் உனக்குச் செய்தேன்.
ஆயினும் உன்னை விழுங்குவோர் எல்லாரும் விழுங்கப்படுவர் உன் பகைவர் எல்லாரும் ஒருவர் விடாமல் நாடுகடத்தப்படுவர் உன்னைக் கொள்ளையடிப்போர் அனைவரும் கொள்ளையடிக்கப்படுவர் உன்னைச் சூறையாடுவோர் அனைவரும் நான் கையளிக்க சூறையாடப்படுவர்.
ஆண்டவர் இவ்வாறு கூறுகின்றார் அடிமைத்தனத்தினின்று நான் யாக்கோபின் கூடாரங்களை திரும்பக் கொணர்வேன் அவனுடைய உறைவிடங்கள்மீது நான் இரக்கம் காட்டுவேன் அவற்றின் இடிபாடுகள்மேலேயே நகர் மீண்டும் கட்஠டி எழுப்பப்படும் அரண்மனையும் அதற்குரிய இடத்திலேயே அமைக்கப்படும்.
அவர்களுடைய பிள்ளைகள் முன்புபோல் இருப்பர் அவர்களது கூட்டமைப்பு என் திருமுன் நிலை நாட்டப்படும் அவர்களை ஒடுக்குவோர் அனைவரையும் தண்டிப்பேன்.
அவர்களின் தலைவன் அவர்களுள் ஒருவனாகவே இருப்பான் அவர்களை ஆள்பவன் அவர்கள் நடுவினின்றே தோன்றுவான் அவன் என்னை நெருங்கிவரச் செய்வேன் அவனும் என்னை அணுகிவருவான் ஏனெனில் என்னை அணுகிவர வேறு யாருக்குத் துணிவு உண்டு?
ஆண்டவர் மனத்தில் கொண்டுள்ள திட்டங்கள் அனைத்தையும் செயல்படுத்தி நிறைவேற்றாமல் அவரது வெஞ்சினம் திரும்பிவராது வரவிருக்கும் நாள்களில் அதை நீங்கள் உணர்வீர்கள்.
ஆண்டவர் இவ்வாறு கூறுகிறார் அக்காலத்தில் இஸ்ரயேலின் குடும்பங்கள் எல்லாவற்றுக்கும் நான் கடவுளாய் இருப்பேன் அவர்கள் என் மக்களாய் இருப்பார்கள்.
ஆண்டவர் கூறுவது இதுவே வாளுக்குத் தப்பிப் பிழைத்த மக்கள் பாலைநிலத்தில் என் அருளைக் கண்டடைந்தனர் இஸ்ரயேலர் இளைப்பாற விரும்பினர்.
ஏனெனில் ஒரு நாள் வரும் அப்பொழுது எப்ராயிம் மலையில் எழுந்திருங்கள் நான் சீயோனுக்குப் போவோம் நம் கடவுளாகிய ஆண்டவரிடம் செல்வோம் என்று காவலர் அழைப்பு விடுப்பர்.
ஆண்டவர் தொடர்ந்து கூறுகிறார் யாக்கோபை முன்னிட்டு மகிழ்ந்து பாடுங்கள் மக்களினத் தலைவனைக் குறித்து ஆர்ப்பரியுங்கள் முழக்கம் செய்யுங்கள் புகழ்பாடுங்கள் ஆண்டவர் இஸ்ரயேலில் எஞ்சியோராகிய தம் மக்களை மீட்டருளினார் என்று பறைசாற்றுங்கள்.
அவர்களுள் பார்வையற்றோரும் காழனமுற்றோரும் கருவுற்றோரும் பேறுகாலப் பெண்டிரும் அடங்குவர் பெரும் கூட்டமாய் அவர்கள் இங்குத் திரும்பி வருவர்.
அழுகையோடு அவர்கள் திரும்பி வருவார்கள் ஆறுதலளித்து அவர்களை நான் அழைத்து வருவேன் நீரோடைகள் ஓரமாக அவர்களை நான் நடத்திச் செல்வேன் இடறிவிழாதவாறு சீரான வழியில் அவர்கள் நடக்கச் செய்வேன்.
மக்களினத்தாடரே ஆண்டவரின் வாக்கைக் கேளுங்கள் தொலையிலுள்ள கடலோரப் பகுதிகளில் அதை அறிவியுங்கள் இஸ்ரயேலைச் சிதறடித்தவரே அதைக் கூட்டிச் சேர்ப்பார் ஆயர் தம் மந்தையைக் காப்பதுபோல் அதைக் காப்பார் என்று சொல்லுங்கள்.
அவர்கள் வந்து சீயோனின் உச்சியில் பாடி மகிழ்வார்கள் தானியம் திராட்சை இரசம் எண்ணெய் ஆட்டுக்குட்டிகள் கன்றுகாலிகள் ஆகிய ஆண்டவரின் கொடைகளை முன்னிட்டுப் பூரிப்படைவார்கள் அவர்களது வாழ்க்கை நீர்வளம் மிக்க தோட்டம் போல் இருக்கும் அவர்கள் இனிமேல் ஏங்கித் தவிக்க மாட்டார்கள்.
அப்பொழுது கன்னிப்பெண்கள் நடனம் ஆடிக் களித்திருப்பர் அவ்வாறே இளைஞரும் முதியோரும் மகிழ்ந்திருப்பர் அவர்களுடைய அழுகையை நான் மகிழ்ச்சியாக மாற்றுவேன் அவர்களுக்கு ஆறுதல் அளிப்பேன் துன்பத்திற்குப் பதிலாக இன்பத்தை அருள்வேன்.
இராகேல் தம் குழந்தைகளுக்காக அழுதுகொண்டிருக்கின்றார் ஆறுதல் பெற அவர் மறுக்கின்றார் ஏனெனில் அவருடைய குழந்தைகள் அவரோடு இல்லை.
ஆண்டவர் இவ்வாறு கூறுகின்றார் நீ அழுகையை நிறுத்து கண்ணீர் வடிக்காதே ஏனெனில் உனது உழைப்புக்குப் பயன் கிடைக்கும் என்கிறார் ஆண்டவர்.
எப்ராயிமின் புலம்பலை நான் உண்மையாகவே கேட்டேன் பணியாத இளம் காளையை அடித்துத் திருத்துவதுபோல நீர் என்னைத் தண்டித்துத் திருத்தினீர் நீர் என்னைத் திரும்ப அழைத்துச் செல்லும் நானும் திரும்பி வரவேன் ஏனெனில் என் கடவுளாகிய ஆண்டவர் நீரே.
உம்மை விட்டு விலகிச் சென்றபின் நான் மனம் வருந்தினேன் பயிற்றுவிக்கப்பட்டபின் நான் மார்பில் அறைந்து கொண்டேன் என் இளமையின் அவமானம் இன்னும் என்னிடம் காணப்பட்டது.
உனக்கு எதிராக நான் அடிக்கடி பேசியபோதிலும் உன்னை நான் இன்னும் நினைவில் கொண்டிருக்கிறேன் உனக்காக என் இதயம் ஏங்கித் தவிக்கின்றது திண்ணமாய் உனக்கு நான் இரக்கம் காட்டுவேன் என்கிறார் ஆண்டவர்.
உனக்கெனச் சாலை அடையாளங்களை அமைத்துக்கொள் உனக்கெனக்கைகாட்டிகளை நாட்டிக்கொள் நீ நடந்து சென்ற வழியாகிய நெடுஞ்சாலையை நினைவில் கொள்.
இஸ்ரயேலின் கடவுளாகிய படைகளின் ஆண்டவர் கூறுவது இதுவே அடிமைத்தனத்தினின்று அவர்களை நான் திரும்பக் கொணரும் பொழுது நீதியின் இருப்பிடமே பய்மை மிகு மலையே ஆண்டவர் உனக்கு ஆசி வழங்குவாராக என்னும் வாழ்த்துரை யூதா நாட்டிலும் அதன் நகர்களிலும் மீண்டும் எதிரொலிக்கும்.
பிடுங்கவும் தகர்க்கவும் அழிக்கவும் கவிழ்க்கவும் தீங்கிழைக்கவும் அவர்களைப் பொறுத்தமட்டில் நான் எப்படி விழிப்பாய் இருந்தேனோ அப்படியே கட்டவும் நடவும் விழிப்பாய் இருப்பேன் என்கிறார் ஆண்டவர்.
அப்பொழுது நான் இஸ்ரயேல் வீட்டாரோடும் யூதாவின் வீட்டாரோடும் புதிய உடன்படிக்கை ஒன்றைச் செய்து கொள்வேன் என்கிறார் ஆண்டவர்.
அவர்களுடைய மூதாதையரை எகிப்து நாட்டினின்று விடுவிப்பதற்காக அவர்களை நான் கைப்பிடித்து நடத்தி வந்தபொழுது அவர்களோடு செய்து கொண்ட உடன்படிக்கையைப் போன்று இது இராது.
அந்நாள்களுக்குப் பிறகு இஸ்ரயேல் வீட்டாரோடு நான் செய்யவிருக்கும் உடன்படிக்கை இதுவே என் சட்டத்தை அவர்கள் உள்ளத்தில் பதிப்பேன் அதை அவர்களது இதயத்தில் எழுதிவைப்பேன்.